CELEX: 62010TN0124
Language: sl
Date: 2010-03-17 00:00:00
Title: Zadeva T-124/10: Tožba, vložena 17. marca 2010 – Lidl Stiftung proti UUNT – Vinotasia (VITASIA)

22.5.2010   
            
            
               SL
            
            
               Uradni list Evropske unije
            
            
               C 134/45
            
         Tožba, vložena 17. marca 2010 – Lidl Stiftung proti UUNT – Vinotasia (VITASIA)
   (Zadeva T-124/10)
   2010/C 134/74
   Jezik, v katerem je bila tožba vložena: nemščina
   
      Stranke
   
   
      Tožeča stranka: Lidl Stiftung & Co. KG (Neckarsulm, Nemčija) (zastopnika: M. Schaeffer in A. Marx, odvetnika)
   
      Tožena stranka: Urad za usklajevanje na notranjem trgu (znamke in modeli)
   
      Druga stranka pred odborom za pritožbe: Vinotasia GmbH (Koblenz, Nemčija)
   
      Predlogi tožeče stranke
   
   
               —
            
            
               Odločba četrtega odbora za pritožne z dne 14. januarja 2010 v pritožbenem postopku R 1054/2008-4 naj se razveljavi,
            
         
               —
            
            
               ugovor št. B 1 027 947, vložen 30. junija 2006 naj se zavrne v delu, v katerem mu je bilo z odločbo oddelka za ugovore z dne 30. maja 2008 ugodeno,
            
         
               —
            
            
               toženi stranki naj se naloži stroške postopka pred Sodiščem Evropske unije in stroške postopka pred četrtim odborom za pritožbe Urada za usklajevanje na notranjem trgu (znamke in modeli),
            
         
               —
            
            
               podredno, postopek naj se prekine do pravnomočne odločitve o zahtevi za preklic prejšnje nemške znamke št. 302.15.015 „VINOTASIA“, vloženi 17. marca 2010 pri Deutsche Patent- und Markenamt.
            
         
      Tožbeni razlogi in bistvene trditve
   
   
      Prijavitelj znamke Skupnosti: tožeča stranka
   
      Zadevna znamka Skupnosti: besedna znamka „VITASIA“ za proizvode in storitve iz razredov 29, 30, 31, 32 in 33 (prijava št. 4 691 101)
   
      Imetnik znamke ali znaka, navajanega v postopku z ugovorom: Vinotasia GmbH
   
      Znamka ali znak, navajan v postopku z ugovorom: nemška besedna znamka „VINOTASIA“ št. 302.15.015 za proizvode in storitve iz razredov 32, 33 in 35
   
      Odločba oddelka za ugovore: delna ugoditev ugovoru
   
      Odločba odbora za pritožbe: zavrnitev pritožbe
   
      Navajani tožbeni razlogi: kršitev člena 8(1)(b) Uredbe št. 207/2009 (1), saj ne obstaja verjetnost zmede glede nasprotujočih si znamk
   
      (1)  Uredba Sveta (ES) št. 207/2009 z dne 26. februarja 2009 o blagovni znamki Skupnosti (UL L 78, str. 1).